CELEX: 62009CN0045
Language: sl
Date: 2009-02-02 00:00:00
Title: Zadeva C-45/09: Predlog za sprejetje predhodne odločbe, ki ga je vložilo Arbeitsgericht Hamburg (Nemčija) 2. februarja 2009 – Gisela Rosenbladt proti Oellerking Gebäudereinigungsges.mbH

1.5.2009   
            
            
               SL
            
            
               Uradni list Evropske unije
            
            
               C 102/10
            
         Predlog za sprejetje predhodne odločbe, ki ga je vložilo Arbeitsgericht Hamburg (Nemčija) 2. februarja 2009 – Gisela Rosenbladt proti Oellerking Gebäudereinigungsges.mbH
   (Zadeva C-45/09)
   2009/C 102/14
   Jezik postopka: nemščina
   
      Predložitveno sodišče
   
   Arbeitsgericht Hamburg
   
      Stranki v postopku v glavni stvari
   
   
      Tožeča stranka: Gisela Rosenbladt
   
      Tožena stranka: Oellerking Gebäudereinigungsges.mbH
   
      Vprašanja za predhodno odločanje
   
   
               1)
            
            
               Prvo vprašanje: „Ali so po začetku veljavnosti Splošnega zakona o enakem obravnavanju (Allgemeinen Gleichbehandlungsgesetz, v nadaljevanju: AGG) pravila kolektivnega delovnega prava, ki ločujejo glede na starost, skladna z načelom prepovedi diskriminacije, določenim v členih 1 in 2(1) Direktive Sveta 2000/78/ES z dne 27. novembra 2000 (1) o splošnih okvirih enakega obravnavanja pri zaposlovanju in delu, ne da bi bilo to izrecno določeno v AGG (kot prej v členu 10, tretji stavek, točka 7, AGG)?“
            
         
               2)
            
            
               Drugo vprašanje: „Ali notranjepravna ureditev, ki državi, strankam kolektivne pogodbe in strankam posamezne pogodbe o delu dovoljuje, da urejajo avtomatsko prenehanje delovnega razmerja ob dopolnitvi določene starosti (v tem primeru ob dopolnitvi 65 leta starosti), krši načelo prepovedi diskriminacije, določeno v členih 1 in 2(1) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu, če se v državi članici za delovna razmerja skoraj vseh delavcev že desetletja stalno uporabljajo ustrezne klavzule, ne glede na vsakokratni ekonomski, socialni in demografski položaj in na konkretni položaj na trgu dela?“
            
         
               3)
            
            
               Tretje vprašanje: „Ali kolektivna pogodba, ki delodajalcu dovoljuje, da po dopolnjenem določenem letu starosti (v tem primeru ob dopolnitvi 65 leta starosti) prekine delovno razmerje, krši načelo prepovedi diskriminacije, določeno v členih 1 in 2(1) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu, če se v državi članici za delovna razmerja skoraj vseh delavcev že desetletja stalno uporabljajo ustrezne klavzule, ne glede na vsakokratni ekonomski, socialni in demografski položaj in na konkretni položaj na trgu dela?“
            
         
               4)
            
            
               Četrto vprašanje: „Ali država, ki kolektivno pogodbo, ki delodajalcu dovoljuje, da po določenem dopolnjenem letu starosti (v tem primeru ob dopolnitvi 65 leta starosti) prekine delovno razmerje, razglasi za splošno obvezujočo in vzdržuje to splošno obvezo, krši načelo prepovedi diskriminacije, določeno v členih 1 in 2(1) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu, če to poteka neodvisno od vsakokratnega konkretnega ekonomskega, socialnega in demografskega položaja in neodvisno od konkretnega položaja na trgu dela?“
            
         
      (1)  UL L 303, str. 16.